Bani Ali

Bani Ali ialah kabilah, suku atau dinasti yang mendakwa turun daripada Ali bin Abi Talib (;  600–661 CE ), khalifah Rasyidin keempat () dan imam pertama dalam Islam Syiah. Ali juga sepupu dan menantu kepada Nabi Muhammad. Cabang utama dalam suku ini ialah Bani Hasan dan Bani Husain, dinamakan sempena Hasan dan Husain, dua anak lelaki Ali daripada perkahwinannya dengan Fatimah, anak perempuan Nabi Muhammad. Sebagai keturunan Nabi Muhammad, mereka dihormati oleh semua umat Islam. Bani Ali telah mengetuai pelbagai gerakan dalam Islam, dan dua belas orang daripada Bani Ali merupakan imam dalam Syiah Imam Dua Belas, cabang Syiah terbesar.

 Anak-anak Ali 
Di samping tujuh belas anak perempuan, pelbagai sumber melaporkan bahawa Ali mempunyai sebelas, empat belas atau lapan belas anak lelaki. Perkahwinan pertamanya adalah dengan Fatimah, anak perempuan Nabi Muhammad, yang melahirkan tiga anak lelaki iaitu, Hasan, Husain dan Muhsin namun yang Muhsin tidak disebutkan dalam sesetengah sumber. Muhsin dipercayai meninggal dunia semasa bayi. Hasan dan Husain diiktiraf sebagai Imam kedua dan ketiga dalam Islam Syiah, keturunan mereka masing-masing dikenali sebagai Hasaniah dan Husainiah. Mereka dihormati oleh semua umat Islam sebagai keturunan Nabi Muhammad dan dihormati dengan gelaran hormat seperti Syarif, Said dan Saidina. Ali dan Fatimah juga mempunyai dua anak perempuan, Zainab dan Umi Kulthum. Selepas kematian Fatimah pada tahun 632 Masihi, Ali berkahwin semula dan mendapat lebih ramai anak. Antara mereka, nasab Ali diteruskan melalui Muhammad bin al-Hanafiah, Abbas bin Ali, dan Umar al-Atraf, keturunan mereka diberi nisbah al-Alawi (). Masing-masing, mereka dilahirkan oleh Khaulah al-Hanafiah, Umi al-Banin, dan Umi Habib binti Rabiah (al-Sahba).

 Rujukan 

 Bibliografi 



















Kategori:Keluarga Nabi Muhammad
Kategori:Bani Ali
Kategori:Ali bin Abi Talib
Kategori:Bani Hasyim
Kategori:Fatimah az-Zahra